Palindromi
Palindromi-sana johtuu kreikan sanoista "palin" ("πάλιν") ’takaisin’ ja "dromos" ("δρóμος") ’tie, suunta’. Suomalaiseksi vastineeksi on ehdotettu sanaa "molempiperoinen sana", koska palindromi on luettavissa sekä etu- että takaperoisesti.
Isoympyrä
Isoympyrä (eli ortodromi) on pallon pinnalla oleva ympyrä, jolla on sama halkaisija kuin itse pallolla, eli joka jakaa pallon kahdeksi yhtä suureksi puolipalloksi. Kaikki pallon keskipisteen kautta kulkevat tasot leikkaavat pallon pinnan isoympyrää pitkin. Isoympyrä on siis suurin ympyrä, joka voidaan piirtää pallon pinnalle.